ବେଳେ କାହିଁକି ଭାରତୀୟ ବ୍ୟବହାରକାରୀଙ୍କ ପାଇଁ ଅନ୍ୟ କୌଣସି ବିକଳ୍ପ ନାହିଁ ବୋଲି ସରକାର ପ୍ରଶ୍ନ କରିଛନ୍ତି। ଭାରତୀୟ ବ୍ୟବହାରକାରୀଙ୍କ ପ୍ରତି ଏଭଳି ଅଲଗା ବ୍ୟବହାର ହାନିକାରକ ହୋଇଥିବା ବେଳେ ସରକାର ଏହାକୁ ଅତ୍ୟନ୍ତ ଗମ୍ଭୀରତାର ସହ ନେଇଛନ୍ତି। ନାଗରିକମାନଙ୍କ ସାର୍ବଭୌମ ଦାୟିତ୍ବ ପାଇଁ ଭାରତ ସରକାର ପ୍ରତିବଦ୍ଧ। ସେମାନଙ୍କ ସ୍ବାର୍ଥ ସହ ସାଲିସ ହୋଇପାରିବ ନାହିଁ। ତେଣୁ ଏହି ଇ-ମେଲ୍ରେ ଯେଉଁ ଚିନ୍ତାପ୍ରକଟ କରାଯାଇଛି ସେ ବିଷୟରେ ତୁରନ୍ତ ସ୍ପଷ୍ଟୀକରଣ ଦେବା ଲାଗି କଂପାନିକୁ ସରକାର କହିଛନ୍ତି। ସରକାର କଂପାନିକୁ ୧୪ଟି ପ୍ରଶ୍ନ କରିଛନ୍ତି। ସେଗୁଡ଼ିକର ଉତ୍ତର ଦେବାକୁ କହିଛନ୍ତି। ହ୍ବାଟ୍ସଆପ୍ ହେଉଛି ମାର୍କ ଜୁକରବର୍ଗଙ୍କ ଫେସ୍ବୁକ୍ ମାଲିକାନା ଅଧୀନରେ ଥିବା ଏକ ସଂସ୍ଥା। ଏହାକୁ ୨୦୧୪ରେ ଫେସବୁକ୍ ୧୯୦୦ କୋଟି ଟଙ୍କାରେ କିଣିଥିଲା। ଭାରତରେ ହ୍ବାଟସ୍ଆପ୍ର ୪୦ କୋଟିରୁ ଅଧିକ ବ୍ୟବହାରକାରୀ ଅଛନ୍ତି।
